ডিজিটেল সংবাদ, লামডিংঃ ভাৰতীয় ৰেলত এতিয়া সৰবৰাহ হৈছে লাখ লাখ নগদ টকা । লামডিং জংচনত টকাৰ উজান উঠিছে । লামডিং জংচনত চলন্ত ৰেলৰ পৰা আৰ পি এফৰ চি আই বি, এছ আই বি আৰু ৰেল আৰক্ষীৰ যৌথ অভিযানত বৃহস্পতিবাৰে নিশা প্ৰায় ৮-৩০ বজাত বৃহৎ পৰিমানৰ টকা জব্দ হৈছে।
১২০৬৮ নামনিমুৱা যোৰহাট টাউন-গুৱাহাটী জন শতাব্দী ৰেলৰ ডি-৬ ডবাৰ ১০৮ নম্বৰ চিটৰ পৰা ৰেল আৰক্ষী তথা আৰ পি এফৰ অভিযানত উদ্ধাৰ হৈছে ধনখিনি।অভিযানৰ সময়ত অভিযানকাৰী দলটোৱে ৩৩ লাখ ৭০ হাজাৰ জব্দ কৰিবলৈ সক্ষম হয়।
